Tolong jelaskan mengenai Kerjaya dari Channing Tatum dalam bahasa melayu

Pengalaman pertama Channing adalah sebagai peragawan untuk industri fesyen. Beliau kemudiannya menjadi penari untuk video music Ricky Martin, "She Bangs" selepas menjalani temuduga di Orlando, Florida. Beliau mendapat $400 sahaja untuk kerja terbabit.. Beliau kemudiannya menandatangani perjanjian kontrak bersama sebuah agensi permodelan di Miami, Page 305 (Page Parkes Modeling Agency), dan pernah muncul menerusi majalah Vogue. Beliau juga terbabit dalam kempen seperti Abercrombie & Fitch, Nautica, Dolce & Gabbana, American Eagle Outfitters, dan Emporio Armani. Beliau juga terbabit dalam beberapa iklan televisyen seperti American Eagle Outfitters, Pepsi dan Mountain Dew, dan telah dipilih oleh majalah Tear Sheet sebagai "50 Most Beautiful Faces" pada Oktober 2001.

Beliau memulakan kerjaya beliau sebagai pelakon pada 2004, apabila muncul dalam sebuah episod menerusi siri televisyen, CSI: Miami. Beliau mula mendapat perhatian pembikin filem pada tahun 2005 apabila dilamar untuk berlakon dalam Coach Carter, sebagai Jason Lyle, disamping pelakon terkenal Samuel L. Jackson; beliau juga kelihatan dalam video music Twista, "Hope". Walaupun menyukai bidang peragaan, Channing membuat keputusan untuk berehat seketika dalam bidang tersebut dan menumpukan sepenuh perhatian dalam bidang lakonan.

Tatum telah dipilih untuk memegang watak sebagai Genghis Khan menerusi filem Mongol, tetapi telah digantikan dengan pelakon Tadanobu Asano. Beliau juga pernah menghadiri uji bakat untuk watak Gambit menerusi X-Men: The Last Stand, tetapi watak tersebut terpaksa dibatalkan dalam filem terbabit. Produser, Lauren Shuler Donner, melamar Channing untuk filem She's the Man. Filem tersebut disiarkan pada 17 Mac 2006.

Wataknya menerusi filem Step Up, Channing membawa watak seorang penari dan sebagai Antonio menerusi filem yang mengambil latar 1980-an merupakan filem-filemnya untuk tahun 2006. Menerusi watak Antonio juga, Tatum telah disenaraipendekkan untuk merangkul anugerah Pelakon Pembantu Lelaki Terbaik menerusi Festival Filem Sundance 2006 tetapi gagal merangkul pulang.